stanford-oval/wikipedia huggingface dataset:
Buenaventura Rizo Patrón

Buenaventura Rizo Patrón (4. lokakuuta 1811 Catamarca – 13. marraskuuta 1884) oli argentiinalainen roomalaiskatolinen piispa. Hänestä tuli fransiskaanien jäsen 22. marraskuuta 1830. Hänet vihittiin diakoniksi 9. elokuuta 1833 ja papiksi seuraavana päivänä. Hän sai 13. heinäkuuta 1860 nimityksen Saltan hiippakunnan johtoon, ja hänet asetettiin sen piispan virkaan 7. heinäkuuta 1861.
Rizo Patrónin konsekroi piispaksi 7. huhtikuuta 1861 José Vicente Ramírez de Arellano. Hän osallistui Vatikaanin toiseen kirkolliskokoukseen ja johti hiippakuntaansa, kunnes kuoli 73-vuotiaana virassa.
Bolšoi-areena

| Bolšoi-areena |
| --- | --- |

Rakennuksen tiedot
Sijainti:  Sotši, Venäjä
Avattu:  2012
Kustannukset:  130 milj. €
Käyttäjät
 HK Sotši (2014-) 
Katsojakapasiteetti
 12 000 
Lisää rakennusartikkeleitaArkkitehtuurin teemasivulla
Bolšoi-areena (ven. Ледовый дворец Большой, Ledovyj dvorets Bolšoi) on vuonna 2012 valmistunut monikäyttöareena Sotšin Adlerissa Venäjällä. Sen pääkäyttäjänä toimii KHL-joukkue HK Sotši. Areenalla järjestettiin vuoden 2014 talviolympialaisten jääkiekko-ottelut yhdessä Šaiba Arenan kanssa. Ennen olympiaturnausta areenalla pelattiin alle 18-vuotiaiden jääkiekon maailmanmestaruuskilpailut.
Bolšoi-areenan rakentaminen maksoi noin 130 miljoonaa euroa. Sen katossa on 38 000 led-valoa, joilla areenan ulkopuolesta voi tehdä suuren värinäytön.
Aiheesta muualla

Kuvia tai muita tiedostoja aiheesta Bolšoi-areena Wikimedia Commonsissa
Esittely sochi2014.com -sivustolla (englanniksi)
Blyth

Blyth voi tarkoittaa muun muassa seuraavaa:
Paikkoja

Blyth, kaupunki Northumberlandissa, Englannissa
Blyth, kylä Nottinghamshiressä, Englannissa
Blyth, kylä Etelä-Australiassa
Blyth, kylä Ontariossa, Kanadassa
Henkilöitä

Amy Blyth (s. 1980), yhdysvaltalainen taekwondoini
Ann Blyth (s. 1928), yhdysvaltalainen näyttelijä
Sir Arthur Blyth (1823 – 1890), Etelä-Australian pitkäaikainen pääministeri
Edward Blyth (1810 – 1873), biologi, lyhennetään Blyth taksonomiassa
Tom Blyth (s. 1995), brittiläinen näyttelijä.
Yrityksiä

Blyth, yhdysvaltain suurin kynttilänvalmistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blyth”, voi hakea sivunnimihaulla, laajalla sivunnimihaulla tai tekstihaulla.
Delilah (Tom Jonesin albumi)

| Delilah Tom Jones |
| --- | --- | --- |

Studioalbumin tiedot
 Julkaistu: 12. kesäkuuta 1968
 Tuottaja(t): Peter Sullivan
 Tyylilaji: pop rock, pop
 Kesto: 37.01
 Levy-yhtiö: Decco Records
Tom Jonesin muut studioalbumit
| 13 Smah Hits 1967 | Delilah 1968 | Help Yourself 1968 |
Delilah on ensimmäinen numero yksi albumi Tom Jonesille Britanniassa. Albumi vietti 2 viikkoa mm. Britannian listaykkösenä.
| Maa | Sijoitus |
| --- | --- |
Suomi: 1.
Kappaleet

| --- | --- |
 A-puoli "Delilah (Barry Mason, Les Reed) - 3:26  "Weeping Annaleah" (Mickey Newbury, Dan Folger) - 3:26  "One Day Soon" (Lai, Black) - 2:39  "Laura" (Ashley, Singleton) - 3:25  "Make This Heart of Mine Smile Again" (Parker, Owens) - 2:39  "Lingering On" (English, Gelber, Last) - 3:15 :  B-puoli "You Can't Stop Love" (Mills, Reed) - 3:05    "My Elusive Dreams" (Curly Putman, Billy Sherrill) - 3:18  "Just Out of Reach (Of My Two Open Arms)" (Virgil F. Stewart) - 2:44  "Only a Fool Breaks His Own Heart" (Shelly Coburn, Norman Bergen) - 2:35  "Why Can't I Cry" (Johnny Harris) - 3:10  "Take Me" (Jones, Payne) - 3:12
Dick Tärnström

| Dick Tärnström |
| --- | --- |

Henkilötiedot
Syntynyt: 20. tammikuuta 1975 (ikä 49) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  93 kg
Seura
Seura:  AIK IF
Sarja:  Elitserien
Pelinumero:  6
Pelaajaura
Pääsarjaura:  1993–
Aik. seurat:  Bridgeport Sound Tigers (AHL) New York Islanders (NHL) Pittsburgh Penguins (NHL) Södertälje SK (SEL) Edmonton Oilers (NHL) HC Lugano (NLA) Columbus Blue Jackets (NHL)
NHL-varaus:  272. varaus, 1994 New York Islanders
Dick Tärnström (s. 20. tammikuuta 1975 Tukholma) on ruotsalainen jääkiekkopuolustaja. Hänen vahvuuksiin kuuluu hyökkäyspään pelaaminen, pelikäsitys ja syöttäminen. Tärnströmin heikkouksiin kuuluu oman pään pelaaminen ja sijoittuminen. Tärnström on pelannut aiemmin myös NHL:ssä yhteensä 306 runkosarjaottelua tehoin 35+105=140. Jäähyminuutteja on tullut 254. NHL:n pudotuspeleissä hän on pelannut 17 ottelua keräten kaksi syöttöpistettä ja 12 jäähyminuuttia.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Suomi 2003 | jääkiekko |  |
|  Hopeaa | Tšekki 2004 | jääkiekko |  |
|  Pronssia | Sveitsi 2009 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Tšekki 1994 | jääkiekko |  |
|  Pronssia | Alberta 1995 | jääkiekko |  |
Tärnström pelasi miesten MM-kilpailuissa vuosina 2003 (hopeaa), 2004 (pronssia), 2007 ja 2009 (pronssia). Vuoden 2004 kilpailuissa hän voitti tehoilla 4+2=6 puolustajien pistepörssin sekä valittiin kisojen parhaaksi puolustajaksi ja tähdistökentälliseen. Tärnström voitti puolustajien pistepörssin myös vuoden 2007 kisoissa tehoilla 1+8=9. Hän pelasi myös syksyn 2004 maailmancupissa.
Tärnström voitti myös alle 20-vuotiaiden MM-hopeaa vuonna 1994 ja pronssia vuonna 1995. Hän oli ensimmäisenä mainitussa turnauksessa pelipaikastaan huolimatta Ruotsin paras maalintekijä Mats Lindgrenin kanssa. Tärnström voitti myös alle 18-vuotiaiden Euroopan mestaruuden vuonna 1993.
Muuta

Tärnströmin pikkuveli Tom pelaa maalivahtina Ruotsin II-divisioonassa, Orsta HC:n riveissä. Heidän velipuolensa Martin Lindeberg on pelannut puolustajana Kvalserienissä ja Allsvenskanissa.
David Lundbohm

| David Lundbohm> Henkilötiedot |
| --- | --- |
Syntynyt: 17. joulukuuta 1979 (ikä 44) Roseau, Minnesota
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Pituus:  184 cm
Paino:  88 kg
Pelaajaura
Pääsarjaura:  2005–2013
Seurat:  Florida Everblades (ECHL)   Providence Bruins (AHL)   Straubing Tigers (DEL)   SC Langenthal (NLB)   TPS (SM-liiga)   Växjö Lakers (Allsvenskan)   VIK Västerås (Allsvenskan)   TuTo (Mestis)   Vienna Capitals (EBEL)
David Lundbohm (s. 17. joulukuuta 1979 Roseau, Minnesota) on yhdysvaltalainen uransa päättänyt jääkiekkoilija, joka pelasi keskushyökkääjänä. Lundbohm pelasi urallaan pääosan Ruotsin Allsvenskanissa, mutta myös yksittäisiä kausia Pohjois-Amerikassa ja muissa Euroopan maissa.
Lundbohmin isoveli Bryan Lundbohm pelasi jääkiekkoa SM-liigassa kaudella 2007–2008.
Pelaajaura

Lundbohm pelasi ennen ammattilaisuraansa neljä kautta Yhdysvaltain yliopistosarjassa NCAAssa pelaavan Pohjois-Dakotan yliopiston joukkueessa. Kaudeksi 2004–2005 Lundbohm siirtyi ECHL-liigan Florida Everbladesiin. Hän oli johdattamassa joukkuettaan ECHL:n finaaleihin Kelly Cupiin. Onnistuneen ECHL-kauden jälkeen AHL:ssa pelaava Providence Bruins teki Lundbohmin kanssa sopimuksen.
AHL:ssa Lundbohm teki 17 maalia 75 ottelussa. Tämän jälkeen hän siirtyi Eurooppaan ja Saksan DEL-liigaan. Lundbohm ehti olemaan harjoituskaudella kokeella Kölnissä, mutta teki sopimuksen lopulta Straubing Tigersiin, joka tarvi keskushyökkääjää Tobias Abstreiterin loukkaannuttua pitkäksi aikaa. Straubingissa Lundbohm teki pisteet 10+16 pelaamassaan 51 ottelussa.
Kauden 2007–2008 Lundbohm aloitti Sveitsin kakkosliigan SC Langenthalissa, jossa pelasi lokakuuhun, jolloin siirtyi SM-liigassa pelaavaan TPS:aan. Turussa Lundbohm aloitti hyvin, mutta ajautui loppukaudesta myös vilttiketjuun. Hän teki TPS:ssa 45 ottelussa tehot 11+14. Kaudeksi 2008–2009 hän siirtyi Allsvenskanin Växjöhön. Växjössä Lundbohm pelasi kolme kautta ja oli nostamassa joukkuetta Elitserieniin keväällä 2011. Lundbohm jätti kuitenkin Växjön kaudeksi 2011–2012 ja siirtyi Allsvenskanissa pelaavaan Västeråsiin.
Lundbohm jatkoi kaudella 2012–2013 Våsteråsissa. Kauden aikana hänet lainattiin 15 otteluksi itävaltalaiseen Vienna Capitalsiin ja kymmeneksi otteluksi TuToon.
Aiheesta muualla

David Lundbohm Eurohockey.com. (englanniksi)
David Lundbohm The Internet Hockey Databasessa (englanniksi)
Bleed It Out

| ”Bleed It Out” Linkin Park |
| --- | --- | --- |

Singlen tiedot
 Albumilta: Minutes to Midnight
 Julkaistu: 14. elokuuta 2007
 Tuottaja(t): Rick Rubin Mike Shinoda
 Tyylilaji: alternative metal rap metal
 Kesto: 02.51
 Levy-yhtiö: Warner Brothers Records
Linkin Parkin muut singlet
| ”What I've Done” 2007 | ”Bleed It Out” 2007 | ”Shadow of the Day” 2007 |
Bleed It Out on kappale Linkin Parkilta. Se on toinen single yhtyeen kolmannelta, vuonna 2007 julkaistulta studioalbumilta, Minutes to Midnightilta. Single julkaistiin maailmanlaajuisesti 14. elokuuta 2007. "Bleed It Out" -kappaleesta on tehty myös musiikkivideo, jonka on ohjannut Linkin Park -yhtyeen Joe Hahn. Video esitettiin ensimmäisen kerran 31. heinäkuuta 2007 MTV Germanylla.
"Bleed It Out" sijoittui sijalle 44 Rolling Stonen 100 Best Songs of 2007 -listalla ja sijalle 83 MTV Asian Top 100 Hits of 2007 -listalla.
"Bleed It Out" on toinen kahdesta kappaleesta albumilla, joka sisältää rap-laulua Mike Shinodalta, toinen kappale on "Hands Held High". Se on myös yksi kolmesta kappaleesta albumilla, jossa kiroillaan, muut ovat "Given Up" ja "Hands Held High".
Albumin kansilehdessä Mike Shinoda toteaa, että kappaleen sanoitukset ovat todella vaikeat, ja hänen piti uudelleenkirjoittaa sanoituksia "satoja kertoja" (lainaus kappaleen ensimmäisestä säkeestä: "Here we go for the hundredth time"), kunnes yhtye oli tyytyväinen niihin. Kappale on lyhin Minutes to Midnightilla, jos introa "Wake" ei lasketa. Live-esityksissä kappale venyy usein pidemmäksi Rob Bourdonin rumpusoolon takia.
Kappale esitettiin ensimmäisen kerran livenä Webster Hallissa New York Cityssä 11. toukokuuta 2007. Se esitettiin myös mm. Live Earthissa toukokuussa 2007 ja MTV Video Music Awardsissa, jossa hip-hop -intron lauloi Timbaland.
Listasijoitukset

Kappale oli 52. Billboard Hot 100 -listalla ja 54. Billboardin Pop 100-listalla. Mainstream Rock Tracks -listalla se oli kolmantena ja Britannian singlelistalla sijalla 29. Kolmenkymmenen joukkoon kappale ylsi myös Australiassa (24.), Kanadassa (22.), Puolassa, Israelissa, Ruotsissa (14.) ja Uudessa-Seelannissa (7.).
David López Silva

| 0 | 1 | 2 | 3 |
| --- | --- | --- | --- |

Henkilötiedot
Koko nimi: David López Silva
Syntymäaika: 9. lokakuuta 1989 (ikä 34)
Syntymäpaikka: Barcelona, Espanja
Pelipaikka: puolustava keskikenttäpelaaja
Pituus: 185 cm
Paino: 80 kg
Seura
Seura: Girona
Pelinumero: 5
Junioriseurat
2006–2007: CF Damm
2007–2008: Espanyol
Seurat
| Vuodet | Seura | O | (M) |
| 2008–2011 | Espanyol B | 56 | (2) |
| 2009–2010 | → Terrassa (laina) | 31 | (2) |
| 2010–2014 | Espanyol | 37 | (2) |
| 2011–2012 | → Leganés (laina) | 30 | (4) |
| 2012–2013 | → Huesca (laina) | 38 | (3) |
| 2014–2016 | Napoli | 57 | (2) |
| 2016–2022 | Espanyol | 181 | (9) |
| 2022– | Girona | 29 | (5) |
Maajoukkue
| 2013 | Katalonia | 1 | (0) |
 Seurajoukkueuran tilastot kattavat vain kansalliset sarjat, päivitetty 10. lokakuuta 2023.
David López Silva (s. 9. lokakuuta 1989 Barcelona) on espanjalainen jalkapalloilija, joka edustaa Espanjan Primera Divisiónissa pelaavaa Gironaa. Oikeajalkainen López on pelipaikaltaan puolustava keskikenttäpelaaja.
Ura > Seurajoukkueura

López aloitti uransa Espanyolissa, jonka kakkosjoukkueessa hän pelasi vuosina 2008–2011 54 ottelua. Vuosina 2009–2010 hän kävi lainalla Segunda División B:n Terrassa FC:ssä. Espanyolin edustusjoukkueessa Primera Divisiónissa López debytoi syyskuussa 2010 CA Osasunaa vastaan. Avausmaalinsa seurassa hän teki elokuussa 2013 Valencia CF:n verkkoon. Vuosina 2011–2012 hän oli lainalla  Segunda División B:n CD Leganésissa ja vuosina 2012–2013 Segunda Divisiónin SD Huescassa.
Elokuussa 2014 López siirtyi Italian Serie A:n SSC Napoliin. Debyytti seuran paidassa tapahtui syyskuussa 2014 Udinesea vastaan. Hän voitti seuran kanssa joulukuussa 2014 Italian supercupin Juventuksen kaaduttua Qatarissa pelatussa finaalissa rangaistuspotkuilla. López debytoi kaudella 2014–2015 myös Eurooppa-liigassa, jossa hän teki yhdeksässä pelaamassaan ottelussa yhden maalin, tappiollisen välieräsarjan avausottelussa Dnipro Dnipropetrovskia vastaan.
Ura > Maajoukkueura

Barcelonassa, Kataloniassa syntynyt López teki debyyttinsä Katalonian jalkapallomaajoukkueessa vuonna 2013. Hän voi kuitenkin edustaa maajoukkuetasolla myös Espanjaa, sillä Katalonian maajoukkue ei kuulu FIFAan.
Dim sum

Dim sum -valikoima. Myötäpäivään ylävasemmalta: katkarapunyyttejä (蝦餃 har gau), kana-vihannespuuroa (粥 juk), jasmiiniteetä, höyrytettyjä nyyttejä, grillattuja possupullia (叉燒包 char siu bau), ja riisinuudelikääryleitä soijakastikkeella (腸粉 cheong fun)
Dim sum (kiin.: 點心; Jyutping: dim2sam1; pinyin: diǎnxīn) on kiinalaiseen ja tarkemmin kantonilaiseen keittiöön kuuluva, esimerkiksi lihaa, kalaa tai äyriäisiä sisältävä ruoka-ateria. Dim sum -kestit kulkevat nimellä yum cha (飲茶), kirjaimellisesti "teen juonti". Yum chan yhteydessä dim sum on yhtä oleellinen osa, kuin varsinainen tee.
Dim sum on huomattava osa guangdongilaista eli kantonilaista keittiötä. Nimellä dim sum voidaan viitata useisiin hyvin erilaisiin annoksiin, joita syödään hors d’œuvre-tapaan aamiaisen tai lounaan yhteydessä. Olennainen osa dim sumia on toinen termi yum cha, eli teen juonti. Dim sum liitetään tässä yhteydessä yhtä kiinteästi teen juontiin, kuin itse tee. Teetä on puolestaan tapana juoda yum chan yhteydessä teehuoneissa. Tapa on levinnyt muuttajien mukana myös Guangdongin ulkopuolelle ympäri maailmaa. Toisen maailmansodan jälkeen se levisi myös Hongkongiin, jossa yum cha on nykyisin oleellinen osa kulttuuria.
Ravintolat tarjoilevat tavallisesti useita eri dim sumeja, mutta ne voidaan jakaa pyörästi kolmeen päätyyppiin, joita ovat höyrytetyt, paistetut ja uppopaistetut dim sumit. Joitakin tyypillisiä höyrytettyjä dim sumeja ovat paahdetulla porsaalla täytetyt taikinanyytit (char siu bao) ja katkaravuilla täytetyt nyytit (hargow). Uppopaistettuja dim sumeja ovat esimerkiksi kevätkääryleet (wugok). Kääryleiden ja nyyttien ohella voidaan tarjoilla esimerkiksi kananjalkaa tai paahdettua porsasta. Osa ravintoloista on erikoistunut tietynlaisten dim sumien tarjoiluun.
Aiheesta muualla

Wikimedia Commonsissa on kuvia tai muita tiedostoja aiheesta .
Ulkoministeriön blogit: Dim sum – Kurkistus kiinalaiseen ruokakulttuuriin
David Lyme

David Lyme (oikea nimi Jordi Cubino Bermejo, s. 22. marraskuuta 1966, Espanja) on espanjalainen laulaja, sanoittaja ja malli.  Lymellä on yliopistokoulutus Kaliforniasta. Lyme oli 80-luvulla merkittävä italodiskolaulaja Espanjassa.  Jordi Cubino on myynyt Lymen nimellä ja muilla nimillä Euroopassa noin 3 miljoonaa levyä.
Lyme tunnetaan "Sabadellin soundista", joka on italodiskon muunnelma.
Lyme aloitti oopperalaulajana, mutta löysi sattumalta italodiskon. Vuonna 1985 David Lyme julkaisi ensimmäisen singlensä "Bambina". Lyme julkaisi 80-luvulla kaksi albumia.  Lymen single "Perestroika" ei enää menestynyt myyntilistoilla hyvin. Tämän takia Lyme lopetti musiikin teon.
Levyt > Albumit

Like a Star (1986)
Lady (1988)
Levyt > Singlet

"Bambina" (1985)
"Let's Go to Sitges" (1985)
"Playboy" (1986)
"I Don't Wanna Lose You" (1986)
"Bye Bye Mi Amor" (1987)
"Never Say You Love Me" (1988)
"Lady" (1988)
"Perestroika" (1990)
Käännös suomeksi
Bledin linna

Bledin linnasta avautuu jylhät maisemat yli Bled-järven.
Bledin linna (sloveeniksi Blejski grad) on linna Bledin kunnassa, Sloveniassa. Se on rakennettu 130-metrisen kallionjyrkänteen päälle, josta aukeaa näkymä Bled-järvelle. Linna on yksi Slovenian suosituimmista matkailunähtävyyksistä. Varhaisin maininta siitä kirjallisessa tekstissä voidaan sijoittaa vuoden 1004 tienoille.
Linnan vanhin osa on sen romaanista arkkitehtuuria edustava torni. Keskiajalla linnaan rakennettiin lisää torneja, ja linnoituksia vahvistettiin. Barokin aikakautena linnaan rakennettiin lisärakennuksia. Rakennukset on sijoiteltu kahden linnanpihan ympärille. Ylemmällä linnanpihalla sijaitsee 1500-luvulla rakennettu ja vuoden 1700 tienoilla uudistettu kappeli.
Aiheesta muualla

Kuvia tai muita tiedostoja aiheesta Bledin linna Wikimedia Commonsissa
Tietoa Bledin linnasta Bledin kunnan sivuilla
Bogaletch Gebre

| Bogaletch Gebre |
| --- | --- |
 Bogaletch Gebre vuonna 2015
Henkilötiedot
Syntynyt: 1953 Zato, Etiopia
Kuollut: 2. marraskuuta 2019 Los Angeles, Kalifornia, Yhdysvallat
Ammatti:  ihmisoikeusaktivisti
Muut tiedot
Tunnustukset:  Pohjoinen–etelä-palkinto 2005, Bruno Kreisky -palkinto 2013 ja Kuningas Baudouinin Afrikan kehityspalkinto (2013)
Järjestö:  KMG Etiopia
Bogaletch Gebre (1953 Zato, Etiopia – 2. marraskuuta 2019 Los Angeles, Kalifornia, Yhdysvallat) oli etiopialainen ihmisoikeusaktivisti, joka perusti siskonsa kanssa KMG Etiopia -järjestön, joka on auttanut monia tyttöjä ja naisia opiskelemaan ja taloudelliseen omavaraisuuteen sekä valistanut muun muassa naisten sukupuolielinten silpomisen haitoista ja vaaroista. Gebre itse silvottiin 12-vuotiaana ja oli lähellä kuolla verenhukkaan. Hän onnistui poikkeuksellisesti lukemaan ja pääsi stipendin mukaan opiskelemaan yliopistoon. Gebre oli tekemässä väitöstutkimusta, kun hän päätti vuonna 1997 palata Etiopiaan edistämään tyttöjen ja naisten tasa-arvoa sekä vapauksia.
Nuoruus

Bogaletch Gebre syntyi vuonna 1953 pienessä Zaton kylässä maaseudulla noin 370 kilometriä Etiopian pääkaupungista Addis Abebasta lounaaseen. Hänen vanhempansa olivat Lonseke Ayemo ja Gebre Kabre. Hän oli yksi perheen 14 lapsesta, joista suurin osa ei kuitenkaan elänyt aikuisuuteen.
Gebre kävi kuusivuotiaana salaa koulua. Hän lähti aamulla ennen kuutta hakemaan vettä, kuten monet nuoret tytöt tekevät. Gebre kuitenkin meni salaa kouluun ja jätti vesikorit piiloon. Gebren setä auttoi asiassa, sillä tämä haki muun muassa vettä Gebren puolesta, jotta salaisuus pysyisi piilossa. Kun asia tuli ilmi, Gebre oli oppinut jo lukemaan.
Gebren sukupuolielimet silvottiin, kun hän oli noin 12-vuotias. Lähes kaikkien tyttöjen sukupuolielimet silvottiin Etiopiassa vielä tuohon aikaan. Eräs mies piteli Gebreä paikoillaan ja kaksi naista piti hänen jaloistansa kiinni. Kolmas nainen käytti veistä. Silpominen oli osa uskonnollista riittiä, joka teki tytöstä naimakelpoisen. Monet tytöt kuolivat operaatiossa verenhukkaan, infektioon tai sitä seuranneisiin komplikaatioihin. Gebrekin kävi verenvuodon takia lähellä kuolemaan, ja hänellä meni kaksi kuukautta toipumiseen.
Akateemiselta uralta ihmisoikeusaktivistiksi

Gebrestä tuli kylänsä ensimmäinen tyttö, joka sai kunnollisen koulutuksen. Lähetyskoulu takasi hänelle stipendin opiskelemaan Addis Abebaan. Naisten sisäoppilaitoksesta hän sai mahdollisuuden opiskella Jerusalemin heprealaisessa yliopistossa. Israelissa Gebre opiskeli epidemiologiaa ja parasitologiaa. Fulbright-stipendin ansiosta Gebre suoritti maisterintutkinonsa Massachusetts Amherstin yliopistossa. Hän jatkoi sen jälkeen väitösopintoihin Los Angelesin Kalifornian yliopistoon.
Gebre jätti väitösopintonsa kesken ja palasi vuonna 1997 Etiopiaan. Hän halusi muuttaa etiopialaistyttöjen elämää. Siskonsa Fikirten kanssa hän perusti voittoa tavoittelemattoman KMG Etiopia -järjestön, jonka tarkoituksena on edistää naisten ja tyttöjen oikeutta ja tasa-arvoa.
Gebre sai paikallisyhteisöjen luottamuksen auttamalla niitä käytännöllisissä asioissa, kuten rakennuttamalla siltoja ja kaivoja. Hän aloitti pian myös keskustelun yhteisöjen kanssa. Aiheisiin kuului muun muassa tyttöjen koulutus, HIV/AIDS ja tyttöjen kaappaaminen avioliittoja varten. KMG Etiopia on yleisesti edistänyt naisten koulutusta ja taloudellista vapautta. Järjestön toimialueella vielä vuonna 1999 käytännössä kaikkien tyttöjen sukupuolielimet silvottiin, mutta vuonna 2008 silpomisesta kärsi enää 3 prosenttia tytöistä. Järjestöllä oli vuonna 2013 yli sata työntekijää ja 6 000 vapaehtoista 700 kylässä.
Gebren työ tunnustettiin maailmanlaajuisesti, sillä hänet on palkkittu monilla palkinnoilla. Euroopan neuvoston Pohjoinen–etelä-palkinnon hän sai vuonna 2005, Ranskan hallituksen ihmisoikeus- ja kestävän kehityksen palkinnon vuonna 2012, Bruno Kreisky -palkinnon vuonna 2013 ja Kuningas Baudouinin Afrikan kehityspalkinnon vuonna 2013.
Gebre kuoli Los Angelesissa vuonna 2019. Hän oli saapunut kaupunkiin vain vähän ennen kuolemaansa. Kuolinsyy on tuntematon, mutta hän kävi säännöllisesti Los Angelissa lääketieteellisen hoidon takia. Gebre kärsi hermovammasta, jonka hän oli saanut auto-onnettomuudessa 1980-luvun lopulla.
Buenos Aires Herald

Buenos Aires Herald oli Buenos Airesissa, Argentiinassa päivittäin ilmestyvä sanomalehti. Sen uutiset olivat englannin kielellä. Skotlantilaissyntyinen William Cathcart perusti lehden vuonna 1876. Lehti ilmestyi alun perin kerran viikossa, ja välitti tietoja laivaliikenteestä ja kansainvälisiä uutisia maassa asuville ulkomaalaisille. Vuodesta 1968 päätoimittajana toiminut britti Robert Cox alkoi kirjoittaa paikallisista asioista, etnekin sellaisista joista muut mediat eivät halunneet puhua.
Sanomalehti tuli kuuluisaksi kun se kirjoitti vuosien 1976-1983 sotilasvallan aikana kadonneista ihmisistä. Se harvensi ensin ilmestymistään ja lakkautettiin kokonaan vuonna 2017.
Demofon (Eleusis)

Demofon (m.kreik. Δημοφῶν) oli kreikkalaisessa mytologiassa Eleusiin kuningas Keleoksen ja Metaneiran poika. Kun Demeter kiersi ympäri maata etsimässä tytärtään Persefonea vanhan naisen hahmossa, hän sai vieraanvaraisen vastaanoton kuninkaalta saavuttuaan Eleusiin, ja Keleos pyysi häntä lastenhoitajaksi pojilleen Demofonille ja Triptolemokselle.
Palkitakseen Keleoksen vieraanvaraisuuden, Demeter päätti tehdä tehdä Demofonista kuolemattoman polttamalla tämän kuolevaisen sielun pois perheen tulisijalla joka yö. Metaneira kuitenkin yllätti jumalattaren eräänä yönä pitämässä poikaansa tulessa ja keskeytti rituaalin huutamalla kauhusta, jolloin hänen poikansa paloi tuhkaksi. Demeter paljasti tällöin itsensä, ja opetti korvaukseksi Triptolemokselle maanviljelyn taidon.
Bofrost Cup on Ice

Bofrost Cup on Ice (aik. Sparkassen Cup, Nations Cup ja Fujifilm Trophy) oli Saksassa vuosina 1986–2004 järjestetty, ISU:n GP-sarjaan kuulunut taitoluistelukilpailu. Vuonna 2003 kilpailun GP-statuksen peri Cup of China.
Mitalistit > Naisten yksinluistelu

| 0 | 1 | 2 | 3 | 4 |
| --- | --- | --- | --- | --- |
| Vuosi | Paikkakunta | Kultaa | Hopeaa | Pronssia |
| 1986 | Frankfurt am Main |  Dianne Takeuchi |  Caishu Fu |  Cornelia Renner |
| 1987 |  |  Midori Ito |  Jill Trenary |  Natalia Gorbenko |
1988: ei järjestetty
| 1989 | Gelsenkirchen |  Tonya Harding |  Marina Kielmann |  Patricia Neske |
| 1990 | Gelsenkirchen |  Kristi Yamaguchi |  Evelyn Großmann |  Karen Preston |
| 1991 | Gelsenkirchen |  Nancy Kerrigan |  Marina Kielmann |  Laetitia Hubert |
| 1992 | Gelsenkirchen |  Surya Bonaly |  Tanya Bingert |  Marina Kielmann |
| 1993 | Gelsenkirchen |  Tanja Szewczenko |  Oksana Bajul |  Rena Inoue |
| 1994 | Gelsenkirchen |  Marina Kielmann |  Elena Liashenko |  Tanja Szewczenko |
| 1995 | Gelsenkirchen |  Michelle Kwan |  Maria Butirskaja |  Nicole Bobek |
| 1996 | Gelsenkirchen |  Irina Slutskaja |  Tara Lipinski |  Vanessa Gusmeroli |
| 1997 | Gelsenkirchen |  Tanja Szewczenko |  Irina Slutskaja |  Elena Liašenko |
| 1998 | Gelsenkirchen |  Jelena Sokolova |  Julia Lavrentšuk |  Maria Butirskaja |
| 1999 | Gelsenkirchen |  Maria Butirskaja |  Elena Liašenko |  Irina Slutskaja |
| 2000 | Gelsenkirchen |  Maria Butirskaja |  Sarah Hughes |  Tatjana Malinina |
| 2001 | Gelsenkirchen |  Maria Butirskaja |  Yoshie Onda |  Angela Nikodinov |
| 2002 | Gelsenkirchen |  Yoshie Onda |  Fumie Suguri |  Susanna Pöykiö |
| 2003 | Gelsenkirchen |  Joannie Rochette |  Susanna Pöykiö |  Júlia Sebestyén |
| 2004 | Gelsenkirchen |  Jane Bugaeva |  Constanze Paulinus |  Annie Bellemare |
Aiheesta muualla

Nations Cupin/Sparkassen Cupin mitalistien nimiluettelo (Arkistoitu – Internet Archive) (englanniksi)
Bofrost Cup on Ice 2003 (englanniksi)